text: МВР изцяло потвърждава анализа на Биволъ за фалшивия документ на Бареков
  Прокуратурата му спести обвинение за разкриване на секретен източник
  Екип на Биволъ 17 октомври 2014
  На снимката: Николай Бареков се полива със шампанско в курорт за милионери вкомпанията на оперативно интересни лица, разработвани за наркотрафик.
  Бареков публикува в сайта си две страници от справка с гриф "Строго секретно", отпреди 15 г., в която се спряга името на Бойко Борисов като нов супер бос на кокаиновия трафик. По-късно той предаде и други документи на прокуратурата.
  Биволъ се сдоби с пълния текст на прокурорското постановление за прекратяване на проверката по случая. От него се вижда, че всички хипотези за изготвянето на фалшивия документ се потвърждават от експертната комисия на МВР. Тези, които са изработили фалшификата са използвани реални документи на МВР: сводка на реален оперативен работник 15213 от РЗБОП Бургас, по донесение на реален източник – агент "Пламен", но съдържанието им е подменено.
  [image link="24368″ image="24368″]
  [image link="24366″ image="24366″]
  [image link="24364″ image="24364″]
  Изфабрикуваните документи на Бареков много бързо бяха забравени, за разлика от истинското досие "Буда" (виж тук, тук и тук) и автентичните американски секретни доклади, които обвиняват Борисов в реални тъмни дела и които редовно са цитирани от престижни световни медии. Според нас обаче този случай е забравен незаслужено, а прокуратурата спести на Бареков конкретно обвинение за разкриване на секретен източник.
  Когато размахваше фалшификатите Бареков обясняваше в медиите, че бил проучил автентичността на документите чрез свои източници. Той каза инициалите на агент "Пламен" Д.П. и обяви, че агентът бил"жив и здрав и се надява в най-скоро време да даде показания в прокуратурата". Изпълзяха от дупките си бивши висши ченгета като Николай Радулов и Тончо Михайлов и подкрепиха Бареков, обявяйки фалшификата за автентичен.